armvectores/hy_wikipedia_2023 huggingface dataset:
Արման Նազարյան

Արման Հրանտի Նազարյան (հունիսի 16, 1928(1928-06-16), Պլովդիվ, Բուլղարիա - նոյեմբերի 21, 2007(2007-11-21), Երևան, Հայաստան), լեզվաբան-ռոմանագետ։ Բանասիրական գիտությունների դոկտոր (1980), պրոֆեսոր (1984)։ 


== Կենսագրություն ==
Արման Նազարյանը ծնվել է 1928 թվականի հունիսի 16-ին, Պլովդիվում (Բուլղարիա)։ 1946 թվականին հայրենադարձել է։ 1950 թվականին ավարտել է Երևանի ռուսաց և օօտար լեզուների մանկավարժական ինստիտուտը։ 1966-1983 թվականներին եղել է Մոսկվայի Պ. Լումումբայի անվան համալսարանի, 1983-1998 թվականներին՝ Երևանի պետական համալսարան, 1998 թվականից՝ ԵՊԼՀ դասախոս, 1987-1993 թվականներին, միաժամանակ՝ ԵՊՀ ռոմանական բանասիրության ամբիոնի վարիչ։
Զբաղվել է ֆրանսերենի և ընդհանուր դարձվածաբանության հարցերով («Ֆրանսերեն դարձվածաբանության զարգացման պատմություն», ռուսերեն, 1981, «Արդի ֆրանսերեն լեզվի դարձվածաբանություն», ռուսերեն, 1987, «Լեզվաբանական տերմինների ֆրանսերեն-հայերեն-ռուսերեն ուսումնական բառարան», 1993, «Ֆրանսիական առածներ և ասացվածքներ», 1994, «Ֆրանսերենի համեմատությունների դարձվածքները», 1997)։ Հեղինակ է բառարանների («Անգլիական առածների և ասացվածքների պատկերազարդ բառարան», 1999, «Անգլերեն դարձվածքների ուսումնական համառոտ բառարան», 2000) և ուսումնական ձեռնարկի («Թարգմանաբանական ուսումնական ձեռնարկ», 2000, համահեղինակ)։ 


== Աշխատություններ ==
Ֆրանսերեն դարձվածաբանության զարգացման պատմություն, ռուսերեն, 1981։
Արդի ֆրանսերեն լեզվի դարձվածաբանություն», ռուսերեն, 1987։
Լեզվաբանական տերմինների ֆրանսերեն-հայերեն-ռուսերեն ուսումնական բառարան, 1993։
Ֆրանսիական առածներ և ասացվածքներ, 1994։
Ֆրանսերենի համեմատությունների դարձվածքները, 1997։
Անգլիական առածների և ասացվածքների պատկերազարդ բառարան, 1999։
Անգլերեն դարձվածքների ուսումնական համառոտ բառարան, 2000։
Թարգմանաբանական ուսումնական ձեռնարկ, 2000 (համահեղինակ)։


== Ծանոթագրություններ ==
Գրիգոր Չուբարյան փողոց (Երևան)

Գրիգոր Չուբարյան փողոց, փողոց Երևանի Կենտրոն վարչական շրջանի Այգեստան թաղամասում։ Անվանումն ստացել է հայ իրավաբան, հասարակական, քաղաքական գործիչ, ՀԽՍՀ գիտության վաստակավոր գործիչ Գրիգոր Չուբարյանի պատվին։


== Տվյալներ ==
Սկսվում է Շարա Տալյան փողոցից, ձգվում դեպի հարավ-արևմուտք՝ հասնելով Ֆիզկուլտուրնիկների փողոցի թիվ 40 և 38 շենքերի մոտ։ Գտնվում է Ալեք Մանուկյան փողոցի թիվ 7 շենքի բակում։
Նախկինում կոչվել է Այգեստանի 3-րդ փողոց։ Ներկայիս անվանումն ստացել է Երևանի ավագանու 2022 թվականի մարտի 15-ի որոշմամբ, որով Երևան քաղաքի Կենտրոն վարչական շրջանի Այգեստան թաղամասի մի շարք փողոցներ անվանակոչվել են մեծանուն համալսարանականների անուններով։


== Ծանոթագրություններ ==
Կիսաատամ մրջյուն

Կիսաատամ մրջյուն (լատ.՝ Crematogaster subdentata), մրջյունների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
Մանր մրջյուններ են, որոնց աշխատավոր առանձնյակների մարմնի երկարությունը 2,8–3,1 մմ է։ Գլուխը և առաջնամեջքը բաց կարմրագորշագույն են, իսկ փորիկը` մուգ կարմրագորշագույն։


== Տարածվածություն ==
Տարածված են Թուրքիայում, Անդրկովկասում, Իրանում, Աֆղանստանում, Միջին Ասիայում, Հարավային Ղազախստանում Հայաստանում հայտնի է Երևան քաղաքից և Մեղրի քաղաքի շրջակայքից (Սյունիքի մարզ)։


== Էկոլոգիա ==
Երևանում հանդիպում է այգիներում, Մեղրիում հայտնաբերվել է Մեղրի գետի գետամերձ ցենոզում` ծովի մակարդակից 700 մ բարձրություններում։ Հասարակական միջատներ են, գաղութները կարող են պարունակել մի քանի հարյուր առանձնյակ։ Բները պատրաստում են ծառերի մահացած բներում, ճյուղերում և սաղարթավոր ծառերի կեղևի տակ։ Հայաստանի պայմաններում թևավոր սեռական առանձնյակների հայտնվելու ժամկետները հայտնի չեն։ Սնվում են անողնաշար կենդանիներով և նրանց դիերով։


== Պահպանություն ==
Հանրապետությունում սահմանափակ արեալով հազվագյուտ տեսակ է, որը Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։
Հայտնաբերված են մի քանի գաղութներ։
Թվաքանակի փոփոխության միտումները բացահայտված չեն։
Վտանգման հիմնական գործոն է հանդիսանում չորացած ծառերի, մահացած բների և ճյուղերի հատումը։
Պահպանվում է «Արևիկ» ազգային պարկում։


== Ծանոթագրություններ ==
Սադովի (Սալսկի շրջան)

Անվան այլ կիրառումների համար տե՛ս՝ Սադովի (այլ կիրառումներ)Սադովի (ռուս.՝ Садовый), ավան Ռուսաստանի Ռոստովի մարզի Սալսկի շրջանում։ Մտնում է Ռիբասովսկի գյուղական համայնքի կազմի մեջ։
Իփնարի (Թեթրի Ծղարոյի շրջան)

Իփնարի (վրաց.՝ იფნარი), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 11 մարդ։


== Ծանոթագրություններ ==
Մատվեևկա (գյուղ, Մատվեևսկի շրջան)

Անվան այլ կիրառումների համար տե՛ս՝ ՄատվեևկաՄատվեևկա (ռուս.՝ Матвеевка), գյուղ Ռուսաստանի Օրենբուրգի մարզի Մատվեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 3529 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շրջակա միջավայրի վրա ներգործության մոնիտորինգի կենտրոն

Շրջակա միջավայրի վրա ներգործության մոնիտորինգի կենտրոն, հայէկոմոնիտորինգ, բնապահպանության նախարարության կազմակերպություն, ստեղծվել է 2003 թվականին։


== Խնդիրներ ==
Հիմնական խնդիրներն են էկոլոգիական անվտանգության ապահովման պետական քաղաքականության ու ռազմավարության մշակումը և իրականացումը, բնության պահպանության և բնական պաշարների թույլատրելի օգտագործման ապահովման նպատակով շրջակա միջավայրի վրա մարդահարույց ներգործության ու դրա հետևանքների մոնիտորինգի և ուսումնասիրության կազմակերպումը։
Մոնիտորինգի դիտացանցը ներառում է օդի և ջրի նմուշառումների դիտակայանները, դիտակետերը, Երևանի, Վանաձորի և Ալավերդու լաբորատորիաները։


== Գործունեություն ==
Իրականացվում են մթնոլորտային օդի ֆոնային աղտոտվածության ռեժիմային դիտարկումներ Երևանում, Վանաձորում, Գյումրիում, Ալավերդիում և Արարատում։ Օդի գետնամերձ շերտից վերցված նմուշներում որոշվում են ծծմբի երկօքսիդի (Տ02), ազոտի օքսիդների (NO, N02), արոմատիկ ածխաջրածինների (CnH2N6), փոշու և այլ նյութերի կոնցենտրացիաները։ Մակերևութային ջրերի ֆոնային աղտոտվածության ռեժիմային դիտարկումներն իրականացվում են Հայաստանի 54 գետերում, լճերում և ջրամբարներում սահմանված դիտակետերում։ Որոշվում են ջրերի որակը բնութագրող քիմիական և ֆիզքիմիական ցուցանիշները։ Ջրային պաշարների որակական մոնիտորինգի արդյունքները գրանցվում են ջրային պետական կադաստրում։ Մոնիտորինգի տվյալների հիման վրա գնահատված ֆոնային ցուցանիշներն օգտագործվում Են ձեռնարկությունների կողմից շրջակա միջավայրն աղտոտող նյութերի արտանետումների և արտահոսքերի թույլատրելի քանակների հաշվարկման համար։
Վասիլի Շվեց

Վասիլի Շվեց (ուկրաիներեն՝ Васи́ль Степа́нович Швець, հունվարի 17, 1918(1918-01-17), Բորիսպոլի շրջան - 1993), խորհրդային ուկրաինացի գրող, բանաստեղծ։ ԽՄԿԿ անդամ։


== Կենսագրություն ==
Վասիլի Շվեցը ծնվել է 1906 թվականին Կիևի մարզի Իվանկովո գյուղում, չքավոր գյուղացու ընտանիքում։ 1912 թվականին Շվեցի ընտանիքը Իվանկովոյից տեղափոխվել է Ալթայ, 1916 թվականին կրկին վերադարձել Իվանկովո։ Սովորել է Ռժևսկի մանկավարժական դպրոցում, Խարկովի պոլիտեխնիկական տեխնիկումում, 1941 թվականին ավարտել է Կիևի մանկավարժական ինստիտուտի բանասիրական ֆակուլտետը։ Մասնակցել է Հայրենական մեծ պատերազմին։ Նախ եղել է հրետանային սպա, վիրավորվելուց հետո` թերթերի ռազմական թղթակից։
Մահացել է 1993 թվականին։ Թաղված է Կիևի Բայկովո գերեզմանատանը։


== Ստեղծագործություններ ==
Շվեցի առաջին բանաստեղծությունները լույս են տեսել 1937 թվականին «Մոլոդիյ բոլշևիկ», «Ուկրաինսկա Լիտերատուրա» ամսագրերում։ Հիմնական ստեղծագործություններից են` 

«Բարի առավոտ, Ուկրաինա» (1945)
«Լիրիկա»
«Այգաբաց»
«Հավատարիմ ընկերներ» (1952)
«Ծիածան» (1956)
«Անհանգիստ ամառ» (1959)
«Քայլեր և տարիներ» (1962)
«Մենամարտ» (1965)
«Կենդանի մանյակ» (1971)
«Գտնված տետր» (1975)
Երկեր 2 հատորով (1978)
«Սպասումներ» (1984)
«Նամակներ խրամատում» (1985)


== Պարգևներ ==
Կարմիր դրոշի շքանշան
Վլադիմիր Սոսյուրի անվան մրցանակ, 1982
Պավել Տիչինայի անվան մրցանակ


== Գրականություն ==
Енциклопедія українознавства ։ Словникова частина ։ [в 11 т.] / Наукове товариство імені Шевченка ; гол. ред. проф., д-р Володимир Кубійович. — Париж ; Нью-Йорк։ Молоде життя ; Львів ; Київ ։ Глобус, 1955—2003.


== Ծանոթագրություններ ==
Mezmerize

Mezmerize, հայ-ամերիկյան System of a Down մետալ-խմբի չորրորդ ալբոմն է։


== Երգերի ցանկ ==


== Սինգլներ ==
2005 - B.Y.O.B.
2009 - Question!
In My Feelings

«In My Feelings», կանադացի ռեփեր և կոմպոզիտոր Դրեյքի երգը նրա Scorpion հինգերորդ ստուդիական ալբոմից։ Թողարկվել է 2018 թվականի հուլիսի 10-ին։ Լրացուցիչ վոկալը կատարում է City Girls-ը։ Իր նորամուտից երկու շաբաթ անց, երգը գլխավորել է ամերիկյան Billboard Hot 100 հիթ-շքերթը՝ փոխարինելով Դրեյքի մեկ այլ՝ «Nice for What» սինգլին և դառնալով նրա վեցերորդ չարթփոփերը Միացյալ Նահանգներում։ Այն նաև միանգամից գլխավորել է բրիտանական UK Singles Chart հիթ-շքերթը՝ դառնալով Դրեյքի երրորդ չարթփոփերը 2018 թվականին։


== Պատմություն ==
«In My Feelings» երգը միավորում է հիփ-հոփ և bounce ոճերը, ինչը հիշեցնում է Դրեյքի նախորդ՝ «Nice for What» սինգլը։ Սկզբում շատերը կարծում էին, որ երգը կանադացի երգչուհի և դերասանուհի Կեշիա Չանտայի մասին է, ով եղել է Դրեյքի առաջին ընկերուհին ու նրա մանկության ընկերը։ Սակայն հետագայում հաստատվել է, որ իրականում դա եղել է Կյանա Բարբերը, ով բնակվում է Օքլենդում (Կալիֆոռնիա)։ Դրեյքը հղում է կատարում նաև Ջենիֆեր Լոպեսին («Ջեննի», որի հետ նա կարճ ժամանակ հանդիպել է 2016 թվականին) և «City Girls»-ին, որի կազմում ընդգրկված են Yung Miami-ն («Resha») և JT-ը։ «City Girls»-ը նաև ներկայացնում է նոր լրացուցիչ վոկալ երգի համար։ Օգտագործված են սեմփլներ «Smoking Gun (Acapella Version)» (Magnolia Shorty) և «Lollipop» (Lil Wayne) ստեղծագործություններից, և երգն ավարտվում է «Ատլանտա» հեռուստասերիալի «Champagne Papi» էպիզոդից վերցված ձայնով։
«Nice for What» երգն արժանացել է դրական արձագանքների երաժշտական քննադատների ու առցանց հրատարակությունների կողմից, ինչպիսիք են՝ The Fader, The Hollywood Reporter, Time,Pop Buzz։


== Առևտրային հաջողություն ==
ԱՄՆ-ում Դրեյքի երգը Hot 100 հիթ-շքերթում իր նորամուտը կատարել է հուլիսի 14-ին վեցերորդ հորիզոնականում և մեկ շաբաթ անց զգաղեցրել առաջին հորիզոնականը՝ դառնալով տարվա մեջ Դրեյքի երրորդ չարթփոփերը՝ «God’s Plan» և «Nice for What» երգերից հետո։ Այն նաև դարձել է Դրեյքի վեցերորդ չարթփոփերը՝ ներառյալ չորս երգերը, որոնցում նա եղել է առաջատար կատարող։ 2018 թվականի հուլիսի 28-ի հրատարակությունում հայտարարվել է, որ «In My Feelings» երգը (երկրորդ շաբաթում մնալով առաջին հորիզոնականում) ռեկորդ է սահմանել մեկ շաբաթում սթրիմինգների քանակով (116,2 մլն սթրիմ). այդ ռեկորդը նախկինում հինգ տարի պատկանել է Baauer խմբի «Harlem Shake» երգին (103,1 մլն, 2013 թվականի մարտի 2)։


== Հիթ-շքերթներ ==


== Հավաստագրեր ==


== Ծանոթագրություններ ==


== Արտաքին հղումներ ==
«Nice for What» ՅուԹյուբում (պաշտոնական տեսահոլովակ)
Մալայ

Մալայ, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 142 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Օկտյաբրսկոե (գյուղ, Պուտիվիլի շրջան)

Անվան այլ կիրառումների համար տե՛ս՝ ՕկտյաբրսկոեՕկտյաբրսկոե (ուկրաիներեն՝ Октябрське), գյուղ Ուկրաինայի Սումիի մարզի Պուտիվիլի շրջանում։ Բնակավայրը նախկինում նաև անվանվել է Վշիվկա։ Հիմնադրվել է 18-րդ դարում։
2001 թվականի տվյալներով Օկտյաբրսկոե գյուղում բնակվում էր 559 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(158) Կորոնիս

(158) Կորոնիս (անգլ.՝ Koronis), աստերոիդ աստերոիդների հիմնական գոտում։ Հայտնաբերվել է 1876 թվականի հունվարի 4-ին Վիկտոր Կնորրեի կողմից Բեռլինում։
Միջին հեռավորությունը Արեգակից կազմում է 2,867827 ա. մ., առավելագույնը մոտենում է 2,7153 ա. մ. հեռավորության վրա և հեռանում 3,0203 ա. մ.։ Արեգակի շուրջ մեկ ամբողջական պտույտ է կատարում 1773,89 երկրային օրվա ընթացքում, իր ուղեծրով շարժվելով միջինում 0,202943 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1° անկյուն։
Կորոնիս աստերոիդը գլխավորում է Կորոնիսի աստերոիդների ընտանիքին, որի մեջ ներառված են այս պահին հայտնի ավել քան 300 անդամներ։ Բավականին անսովոր է հանդիսանում այն փաստը, որ այս ընտանիքի անդամները շարժվում են գործնականորեն մի ուղեծրով։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(158) Կորոնիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գևորգ Կարդաշյան

Գևորգ Արտավազդի Կարդաշյան (1940, հունիսի 17, Շահումյան, Վրաստանի Մառնեուլիի շրջան), հայ ճարտարագետ-էլեկտրամեխանիկոս։ Տեխնիկական գիտությունների դոկտոր (1998), պրոֆեսոր (1999)։


== Կենսագրություն ==
1970 թվականին ավարտել է Երևանի պոլիտեխնիկական ինստիտուտը։ 1970-1973 թվականներին աշխատել է էլեկտրաապարատների գործարանում, 1978 թվականից՝ ՀՊՃՀ-ում, 2005 թվականից՝ տեսական և ընդհանուր էլետրատեխնիկայի ամբիոնի վարիչ։
Աշխատանքները վերաբերում են էլեկտրամագնիսական երևույթների ուսումնասիրությանը, որակապես նոր, համապիտանի էլեկտրաչափիչ սարքերի ստեղծմանը։ ԽՍՀՄ էլեկտրատեխնիկական արդյունաբերության պատվերով զանգվածային արտադրության համար մշակել է համապիտանի մագնիսական չափիչ սարք։


== Մրցանակներ ==
ՀԽՍՀ ԺՏՆՑ բրոնզե մեդալ (1980)
ՀԽՍՀ ԺՏՆՑ ոսկե մեդալ (1989)


== Երկեր ==
Գծային էլեկտրական շղթաների վերլուծումը կոմպլեքս մեթոդով։ Հաշվեգրաֆիկական աշխատանքի կատարման մեթոդական ցուցումներ, Գրիգորյան Վ., Սիմոնյան Վ., Ներսիսյան Վ., Կարդաշյան Գ., Հայաստանի Հանրապետության կրթության և գիտության նախարարություն, Հայաստանի պետական ճարտարագիտական համալսարան (Պոլիտեխնիկ), Էլեկտրատեխնիկայի ֆակուլտետ, Տեսական և ընդհանուր էլեկտրատեխնիկայի ամբիոն, Երևան, Ճարտարագետ, 2010։
Տեսական էլեկտրատեխնիկա։ Հաստատուն հոսանքի ոչ գծային էլեկտրական և մագնիսական շղթաների հաշվարկը հաշվեգրաֆիկան աշխատանքի կատարման մեթոդական ցուցումներ, Գրիգորյան, Վ [կազմ.], Կարդաշյան, Գ [կազմ.], Հայաստանի Հանրապետության կրթության և գիտության նախարարություն, Հայաստանի պետական ճարտարագիտական համալսարան (Պոլիտեխնիկ), Էլեկտրատեխնիկական ֆակուլտետ, Տեսական և ընդհանուր էլեկտրատեխնիկայի ամբիոն, Երևան, Ճարտարագետ, 2009։
Տեսական էլեկտրատեխնիկա։ Հեռակա ուսուցման բաժանմունքի ուսանողների համար։ Ուսումնական ձեռնարկ, Գ. Ա. Կարդաշյան, ՀՀ ԿԳՆ, Հայաստանի պետական ճարտարագիտական համալսարան (Պոլիտեխնիկ), Երևան, Ճարտարագետ, 2008։
Շղթաների տեսության հիմունքները։ Լաբորատոր փորձերի մեթոդական ցուցումներ, Գրիգորյան Վ. Ա [կազմ.], Կարդաշյան Գ. Ա [կազմ.], Ներսիսյան Վ. Բ [կազմ.], Հայաստանի Հանրապետության կրթության և գիտության նախարարություն, Հայաստանի պետական ճարտարագիտական համալսարան (Պոլիտեխնիկ), Էլեկտրատեխնիկայի դեպարտամենտ, Տեսական և ընդհանուր էլեկտրատեխնիկայի ամբիոն, Երևան, Ճարտարագետ, 2007։


== Ծանոթագրություններ ==
Կիլիկիա (այլ կիրառումներ)

Կիլիկիա անվանումն են կրում՝

Կիլիկիա՝ պատմաաշխարհագրական շրջան Փոքր Ասիայի հարավարևելյան մասում։
Կիլիկիայի Հայկական Իշխանություն՝ միջնադարյան հայկական իշխանություն Կիլիկիայի տարածքում (1080-1198 թթ.)։
Կիլիկիայի Հայկական Թագավորություն՝ միջնադարյան հայ ավատատիրական տերություն Կիլիկիայի տարածքում (1198-1375 թթ.)։
Կիլիկիայի հայկական հանրապետություն՝ հայկական անկախ հանրապետություն Կիլիկիայի տարածքում (1920 թ.):
Կիլիկիա թաղամաս՝ Երևան քաղաքի կազմում։
Կիլիկիա (նավ)՝ առագաստանավ, որը հանդիսանում է ճշգրիտ կրկնօրինակ Կիլիկյան Հայաստանի նավի։
Կիլիկիա ՖԱ՝ ֆուտբոլային ակումբ Հայաստանի պրեմիեր–լիգայում
Կիլիկիա (գործարան)՝ գարեջրի գործարան Հայաստանում։
Կիլիկիա՝ գարեջրի անվանատեսակ։
Կիլիկիա հանդես, որը լույս է տեսել 1861-1875 թթ Կոստանդնուպոլսում։


== Տես նաև ==
Կիլիկյան Հայաստան (այլ կիրառումներ)
Մատթեոս առաքյալ

Մատթեոս առաքյալ (հուն. «Աստծո պարգև») նաև՝ Մատթեոս ավետարանիչ, եբրայերեն՝ מתי‎, հուն․՝  Ματθαίος, Ղևի (եբր. «միացած»), 1-ին դար, Իսրայել, Իսրայել - 74, Եթովպիա), ըստ Նոր Կտակարանի Հիսուս Քրիստոսի տասներկու առաքյալներից մեկը, համաձայն եկեղեցական ավանդության՝ իր անունով հասած Ավետարանի հեղինակ։


== Մատթեոս առաքյալը Նոր Կտակարանում ==
Մատթեոս առաքյալը հիշատակվում է բոլոր համատեսների՝ Մատթևսի, Մարկոսի և Ղուկասի Ավետարաններում (վերջին երկուսում՝ որպես Ղևի, Ալփեոսի որդի (Մարկոս, 2։14. Ղուկաս, 5։27,29)։ Նրանցից միայն ինքը Մատթեոսն է իրեն այդ անվամբ կոչում Հիսուսի կողմից կանչվելու դրվագում. §Եվ Հիսուս այնտեղով անցնելով՝ տեսավ Մատթեոս անունով մի մարդու, որ նստել էր մաքսատանը, ու նրան ասաց. §Իմ հետևի՛ց արի¦։ Եվ նա վեր կենալով՝ գնաց նրա հետևից։ Եվ երբ Հիսուս նրա տանը սեղան էր նստել, ահա բազմաթիí մաքսավորներ ու մեղավորներ եկան բազմեցին Հիսուսի և նրա աշակերտների հետ¦ (Մատթ. 9։9-10 հմմտ. Մարկ. 2։14, Ղուկ. 5։27-29)։ Մարկոս ավետարանիչը նրան հիշատակում է որպես Ալփեոսի որդի (Մարկ. 2։14)։ Որպես Մատթեոս՝ հիշատակվում է 12 առաքյալների ընտրության ժամանակ (Մատթ. 10։3, Մարկ. 3։18, Ղուկ. 6։15)։ Հարկահավաք Ղևի-Մատթեոսը հավանաբար բնակությամբ Կափառնաումից էր, քանի որ մաքսատունն էլ սահմանամերձ Կափառնաումում էր գտնվում։ Որպես մաքսավոր՝ նա պետք է ատելի լիներ հրեա ժողովրդի կողմից, քանի որ մաքսավորները աշխատում և հաճախ էլ հարստահարում էին հրեաներին հօգուտ Հռոմեական կայսրության, ուստի և Մատթեոսի ընտրությունը որպես առաքյալ, չափազանց լուրջ քայլ էր։ Վերջին հիշատակությունը Մատթեոս առաքյալի մասին արվում է Գործք առաքելոցում (1։13)։


== Մատթեոսը որպես Ավետարանի հեղինակ ==
Համաձայն Հիերոպոլսի եպիսկոպոս Պապիասի (60-130 թթ) առաջին Ավետարանի հեղինակը Մատթեոսն է։ Տիրապետող է կարծիքը, թե Մատթեոսը սկզբում գրի է առել Հիսուսի խոսքերը, որոնք հավելել է Մարկոսի Ավետարանի եղածին։ Այդ պատճառով էլ 2-րդ դարից սկսած Ավետարանը կոչվել է նրա անունով։ Պապիասը հայտնում է, որ Մատթեոսը քարոզել է հրեաների միջավայրում, ինչի համար էլ Ավետարանը եղել է եբրայերենով գրված, չնայած որ այն մեզ չի հասել և եղածը հունարեն թարգմանություն է։


== Մատթեոս առաքյալը ավանդության մեջ ==
Համաձայն եկեղեցական ավանդության՝ Մատթեոս առաքյալը 15 տարի ավետարանել է հրեաներին՝ Հրեաստանում, այնուհետև ճանապարհորդել է Եթովպիա, Մակեդոնիա, Պարսկաստան և Պարթևաստան։ Հակասական է ավանդվում նրա մահվան հանգամանքների մասին։ Ըստ մի ավանդության մահացել է բնական մահով Եթովպիայում կամ Մակեդոնիայում, սակայն ըստ Կաթոլիկ և Ուղղափառ եկեղեցիներում ընդունված վարկածի նա մահացել է որպես մարտիրոս։


== Հիշատակության օրը ==
Սուրբ Մատթեոս առաքյալը Ընդհանրական Եկեղեցու սուրբ է։ Հայաստանյայց Առաքելական Սուրբ Եկեղեցին տոնում է նրա տոնը 12 առաքյալների հետ և Խաչի 6-րդ կիրակիին նախորդող շաբաթ օրը՝ մյուս 3 ավետարանիչների հետ միասին նույն օրը։ Հույն Եկեղեցին տոնում է նոյեմբերի 16-ին, Լատին Եկեղեցին՝ փետրվարի 24-ին։


== Աղբյուրներ ==
Աստուածաշունչ Մատեան Հին և Նոր Կտակարանների, Մայր Աթոռ Սուրբ Էջմիածին և Հայաստանի Աստուածաշնչային ընկերութիւն, 2004։
Շնորհք արքեպիսկոպոս Գալույտեան, Աստուածաշնչական սուրբեր, Երևան, 1997։
Ավետարանների գործող անձինք, Սուրբ Էջմիածին, 2010։
Новый библейский словарь, часть 1, Санкт-Петербург, 1999г.
Ուգլեգորսկ

Ուգլեգորսկ (ուկրաիներեն՝ Вуглегі́рськ), քաղաք Ուկրաինայի Դոնեցկի մարզի Ենակիևոյի քաղաքային խորհուրդում, շրջանային նշանակության քաղաք։ Բնակավայրը նախկինում նաև անվանվել է Խացեպետովկա։ Հիմնադրվել է 1879 թվականին։
2012 թվականի տվյալներով Ուգլեգորսկ քաղաքում բնակվում էր 8 030 մարդ։ Բնակավայրը զբաղեցնում է 7,3 կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մյուրից

Մյուրից (գերմ.՝ Müritz , մորչե բառից՝ փոքր ծով), քաղցրահամ լիճ Գերմանիայի Մակլենբուրգ երկրամասում։
Մյուրիցը ամենամեծ լիճն է, որն ամբողջությամբ է գտնվում է Գերմանիայի տարածքում։


== Աշխարհագրություն ==


=== Ձևավորում ===
Լիճն առաջացել է վերջին Սառցե դարաշրջանի հետևանքով։ Հետագայում հալվող սառցադաշտերի առաջացրած գոգավորությունում առաջացել է Մյուրիցը։


=== Մյուրից ազգային պարկ ===
Տարածքը ազգային պարկ է հռչակվել 1990 թվականին։ Այն զբաղեցնում է ավելի քան 318 կմ² տարածք, որի շուրջ 65 % պատված է անտառներով, 12 % լճերով, 8 % կազմում են ճահիճները և 6 %  մարգագետիններն ու արոտավայերը։ Տարածքի ներկայիս լանդշաֆտը ձևավորվել է 15 000 տարի առաջ։ Սառցադաշտերի հետևանքով այստեղ առաջացել են մորենների, գլաքարերի կուտակումներ ու բազմաթիվ գոգավորություններ։ Վերջիններս գերակշռում են այս լանդշաֆտում և հանդես են գալիս լճակների ու լճերի տեսքով։
Ազգային պարկում հաշվվում են շուրջ 100 լճեր ու հազարավոր փոքր ջրային ավազաններ։


=== Ֆլորա ===
Լճի շրջակայքում հիմնականում աճում են եղեգնի մացառուտներ և ճահճային անտառակներ։ Իսկ լճի հարևանությամբ տարածված են սոճու հսկայական անտառներ։


=== Բնակավայրեր ===
Մյուրիցի ափամերձ գոտում գտնվող քաղաքներից ամենամեծը Վարենն է։ Մյուս բնակավայրերից են (տեղաբաշխումը ժամ-սլաքի ուղղությամբ) Ռեխլինը, Պրիբորնը, Ֆիպպերովը, Լյուդորֆը, Գոտտունը, Զիտովն ու Կլինկը։


== Ծանոթագրություններ ==


== Արտաքին հղումներ ==
Մյուրից ազգային պարկ
Ռոժաևկա (գյուղ, Պոլտավայի շրջան)

Ռոժաևկա (ուկրաիներեն՝ Рожаївка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Ռոժաևկա գյուղում բնակվում էր 9 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1687) Գլարոնա

(1687) Գլարոնա (անգլ.՝ Glarona), աստերոիդ աստերոիդների հիմնական գոտում։ Հայտնաբերվել է 1965 թվականի սեպտեմբերի 19-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 3,156387 ա. մ., առավելագույնը մոտենում է 2,5947 ա. մ. հեռավորության վրա և հեռանում 3,718 ա. մ.։ Արեգակի շուրջ մեկ ամբողջական պտույտ է կատարում 2048,25 երկրային օրվա ընթացքում, իր ուղեծրով շարժվելով միջինում 0,175759 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1687) Գլարոնա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շատինյակ

Շատինյակ (ֆր.՝ Châtignac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 207 մարդ, բնակչության խտությունը` 21.23 մարդ/կմ²։ Բնակավայրը զբաղեցնում է 9.75 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ-արևմուտք, Պուատիե քաղաքից` 140 կմ հարավ, Անգուլեմ քաղաքից` 36 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 117 աշխատունակ (15-64 տարեկան) բնակիչ, որոնցից ակտիվ էին 82-ը, իսկ ոչ ակտիվները` 35։ Ակտիվության ցուցանիշը կազմում է 70,1 %։ 82 աշխատունակ մարդկանցից աշխատել է 72 անձ (39 տղամարդ և 33 կին)։ Գործազուրկ են եղել 10 անձ (4 տղամարդ և 6 կին)։ 35 անաշխատունակներից 9-ը եղել են աշակերտներ կամ ուսանողներ, 15-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սոխակներ

Սոխակներ, կեռնեխների ընտանիքի երգեցիկ թռչուններ։ Հայաստանում հայտնի է 5 տեսակ՝ կապտափող սոխակ, հարավային սոխակ, շիկապոչ սոխակ, սովորական սոխակ, սպիտակափող սոխակ։


== Նկարագրություն ==

		
		
		
		
		
		
Սոխակներին բնորոշ է երգի բարձր տոնայնությունը և ելևէջների բազմազանությունը (երգում են նաև գիշերը), մարմնի ուղղահայց կեցվածքը, պոչը սովորականից բարձր պահելը։
Թփուտային թռչուններ են, առանձին դեպքերում՝ փչակաբնակ։ Կենդանի զանգվածը 17-25 գրամ է։


== Ձայն ==
Վլադիմիր Տրենին

Վլադիմիր Վլադիմիրի Տրենին (ռուս.՝ Владимир Владимирович Тренин, դեկտեմբերի 18 (31), 1904 կամ 1904, Կրոպիվնիցկի, Խերսոնի նահանգ, Ռուսական կայսրություն - հոկտեմբեր 1941 կամ 1941, Western Front, ԽՍՀՄ), խորհրդային գրականագետ և քննադատ, զբաղվել է Վլադիմիր Մայակովսկու ստեղծագործության ուսումնասիրությամբ։


== Կենսագրություն ==
Վլադիմիր Տրենինը ծնվել է Ելիզավետգրադում։ Սովորել է Մոսկվայի ՎԽՈՒՏԵՄԱՍ-ի ճարտարապետական ֆակուլտետում։ Հրատարակվել սկսել է 1928 թվականին «Новый ЛЕФ» ամսագրում։
Հեղինակել է «Մայակովսկու բանաստեղծության արվեստանոցում» (ռուս.՝ «В мастерской стиха Маяковского», 1937) գիրքը, մի քանի հոդվածներ բանաստեղծ Վլադիմիր Մայակովսկու մասին։ Մայակովսկու մասին որոշ հոդվածներ գրվել են Նիկոլայ Խարջիևի հետ համահեղինակությամբ, որը 1970 թվականին դրանք ընդգրկել է Տրենինի հետ համատեղ գրած «Մայակովսկու բանաստեղծական մշակույթը» (ռուս․՝ «Поэтическая культура Маяковского») ուսումնական գրքում։ Մասնակցել է Մայակովսկու ստեղծագործությունների խմբագրմանը։ Գրողների միության անդամ է դարձել 1940 թվականին։
Մասնակցել է Հայրենական մեծ պատերազմին, զոհվել է Արևմտյան ճակատում 1941 թվականի հոկտեմբերին։


== Մատենագիտություն ==


== Ծանոթագրություններ ==


== Գրականություն ==
Шкловский В. Владимир Тренин // Информационный бюллетень Секретариата правления СП СССР. — 1972. — № 1—2.
Дуганов Р. Культура новатора // Вопросы литературы. — 1972. — № 2.
Катанян В. А. Тренин, Владимир Владимирович // Краткая литературная энциклопедия  / Главный редактор А. А. Сурков. — М.: Советская энциклопедия, 1972. — Т. 7: «Советская Украина» — Флиаки.
Աղբենտ

Աղբենտ, Աղբանդ, լեռ Հայաստանում, Զանգեզուրի լեռնաշղթայում, Մեղրիի լեռնաշխարհի հարավային ծայրում, Մեղրիի քաղաքատեղիից մոտ 26 կմ հարավ-արևելք։ Չոր անտառազուրկ լեռ է։


== Ծանոթագրություններ ==
Կատալիզատորի կրողներ

Կատալիզատորի կրողներ, կատալիզելու հատկությամբ չօժտված կամ պակաս օժտված նյութեր, որոնք մեծացնում են իրենց վրա տեղակայված (նստեցված) կատալիզատորի ակտիվությունը։ Լինում են արհեստական (ակտիվացած ածուխ, սիլիկահել, մագնեզիումի օքսիդ, ապակի, ալյումահել և այլն) և բնական (կավեր, պեմզա, ասբեստ, դիատոմիտ և այլն)։ Կրողը պրոցեսի ընթացքում պահպանում է իր կայունությունը, կարող է ազդել կատալիզատորի ընտրողականության վրա, մեծացնել նրա ակտիվ գործունեության ժամանակամիջոցը, բարձրացնել կայունությունը ջերմաստիճանի և թույների նկատմամբ։
Մարժորի Էստիանո

Մարժորի Էստիանո (պորտ.՝ Marjorie Estiano, մարտի 8, 1982(1982-03-08), Կուրիտիբա, Բրազիլիա), բրազիլացի երգիչ և դերասանուհի։ Իր առաջին դերը խաղացել է «Globo» հեռուստաընկերության «Malhação» երիտասարդական սերիալում։


== Կենսագրություն ==
Պետական քոլեջում (Կուրիտիբա) արվեստի դասընթացն ավարտելուց հետո Մարժորին տեղափոխվել է Սան Պաուլո։ Այնտեղ նա 2 տարի սովորել է երաժշտության ֆակուլտետում, մասնակցել է թատերական ներկայացումների, նկարահանվել է հեռուստատեսային գովազդներում։ 2003 թվականին նա Ռիո դե Ժանեյրոյում հաճախել է դերասանական վարպետության դասընթացների «Ռեդե Գլոբո» հեռուստաընկերությունում։
Հեռուստատեսությունում իր նորամուտը կատարել է «Malhação» երիտասարդական ֆիլմում, որտեղ կատարել է Vagabanda խմբի Նատաշայի դերը։ Այդ դերի շնորհիվ նա ճանաչում է ձեռք բերել։
2005 թվականի ապրիլի 30-ին թողարկվել է Մարժորի Էստիանոյի երգերի առաջին՝ Marjorie Estiano սկավառակը։ Նույն տարվա հուլիսի նա տվել է իր առաջին համերգը։
2006 թվականին «Malhação» ֆիլմի 12-րդ եթերաշրջանից հետո Մարժորի Էստիանոն հրավիրվել է նկարահանվելու «Կյանքի էջեր» սերիալում։ Այս անգամ նա մարմնավորել է Մարինային, ով օգնում էր իր հորը ալկոհոլիզմից բուժվելու հարցում։
2007 թվականին Մարժորին ավարտել է իր երկրորդ՝ «Flores, Amores e Blábláblá» («Ծաղիկներ, Սեր և Բլաբլաբլա») ալբոմի վրա կատարվող աշխատանքները։ Նույն տարում նա «Երկու դեմք» սերիալում կատարել է Մարիա Պաուլայի դերը, ով տառապում է ծնողների մահվան պատճառով, և որը դարձել է հանցագործի զոհ։
2009 թվականին Մարժորին նկարահանվել է «Հնդկաստանի ճանապարհներ» սերիալում, որտեղ կատարել է Տոնյայի դերը, ով սիրում է Տարս Կադորին (Բրունու Գալյասուի կատարմամբ)՝ մի երտասարդի, ով տառապում էր շիզոֆրենիայով։
2011 թվականին դերասանուհին խաղացել է «Սեր չորս գործողությամբ» սերիալում։ 2011 թվականին Մարժորին «Մեր կյանքը» ֆիլմում խաղացել է Մանուելայի դերը։
2012 թվականին դերասանուհին խաղացել է Լորայի դերը «Կողք կողքի» պատմական սերիալում։


== Ֆիլմագրություն ==


== Անձնական կյանք ==
2006 թվականից դերասանուհին հարաբերությունների մեջ է դերասան Անդրե Ակինոյի հետ։


== Ծանոթագրություններ ==
Կայեն և Աբել

Անվան այլ կիրառումների համար տե՛ս՝ Կայեն (այլ կիրառումներ)
Կայենը և Աբելը, ըստ Աստվածաշնչի, Ադամի և Եվայի որդիներն էին։ Աստվածաշունչը նշում է որ Կայենը, սպանելով իր եղբայր Աբելին, դարձավ մարդկային պատմության մեջ առաջին մարդասպանը, իսկ Աբելը՝ առաջին մարտիրոսը։


== Արտաքին հղումներ ==
Հին Կտակարան, Գիրք Ծննդոց, 4, 1-17


== Տես նաև ==
Կայեն
Աբել
Վարիյ

Անվան այլ կիրառումների համար տե՛ս՝ Վարիյ (այլ կիրառումներ)Վարիյ (ֆր.՝ Varilhes), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Վարիյ կանտոնի կազմի մեջ (Պամիե շրջան)։ 
Համայնքի INSEE կոդ՝ 09324։


== Բնակչություն ==
Համայնքի բնակչությունը 2008 թվականին կազմում էր 2867 մարդ։


== Պատմություն ==
1948 թվականի նոյեմբերի 11-ին համայնքը պարգևատրվեց «Մարտական խաչ 1939—1945» մեդալով։


== Տնտեսություն ==
2007 թվականի տվյալներով 1654 աշխատունակ տարիքի մարդկանցից (15-64 տարեկան) 1197-ը տնտեսապես ակտիվ էին, 457-ը անգործունակ (ակտիվության ցուցանիշը 72,4 %, 1999 թվականին եղել է՝ 68,8 %)։ 1197 աշխատունակ բնակիչներից 1085-ը աշխատում էին (592 տղամարդ և 493 կին), անաշխատանք էին 112-ը (27 տղամարդ և 85 կին)։ 457 անգործունակ մարդկանցից 114-ը աշակերտներ կամ ուսանողներ են, 192-ը թոշակառու, 151-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Վարիյ» (ֆրանսերեն)։ Արխիվացված օրիգինալից 2012-05-17-ին։ Վերցված է 2011-12-29 
«Վարիյ» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Շեյխբերու

Շեյխբերու, գյուղ Արևմտյան Հայաստանում, Էրզրումի վիլայեթի Այնթապի գավառակում։ Գտնվում էր Արածանի գետի վերին հոսանքի ձախ կողմում, Այնթապ ավանից 37 կմ արևելք։


== Բնակչություն ==
XX դարի սկզբին ուներ 14 տուն քուրդ բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մեծ Նովգորոդ

Մեծ Նովգորոդ (ռուս.՝ Вели́кий Но́вгород, Վելիկի Նովգորոդ, մինչև 1999 թվականը պաշտոնական անունն էր՝ Նովգորոդ), քաղաք Ռուսաստանի Դաշնության հյուսիս-արևմուտքում, Նովգորոդի մարզի վարչական կենտրոնը, «Զինվորական փառքի քաղաք»։
Մեծ Նովգորոդը Ռուսաստանի ամենահին ու հայտնի քաղաքներից մեկն է (2009 թվականին պաշտոնապես նշվեց 1150-ամյակը)։ Այն ռուսական պետականության ստեղծման վայրն է, նրա առաջին մայրաքաղաքը։ Միջնադարում Նովգորոդի Ռուսիայի կենտրոնն էր, այնուհետև՝ Նովգորոդի հողերի կենտրոնը՝ Կիևյան Ռուսիայի կամ Ռուսական պետության կազմում։ 1136 թվականին դարձավ ավատատիրական Ռուսաստանի առաջին ազատ հանրապետությունը (այդ պահից սկսած, երբ Ժդանայա լեռան ճակատամարտից հետո իշխան Վսևոլոդ Մստիսլավիչը փախավ պատերազմի դաշտից, Նովգորոդի իշխանի լիազորությունները կտրուկ սահմանափակվեցին)։ 1136-1478 թվականներին, երբ Նովգորոդը կորցրեց (1477-1478 թվականներին Մոսկվա-Նովգորոդ պատերազմի արդյունքում, երբ Մոսկվայի իշխան Իվան III-ը պարտության մատնեց նովգորոդցիներին) քաղաքական ինքնիշխանությունը Նովգորոդի հողերի նկատմամբ, ընդունված է օգտագործել «Նովգորոդի հանրապետություն» եզրը՝ տվյալ ժամանակաշրջանի համար։
Նովգորոդը չի ենթարկվել մոնղոլական ասպատակություններին․ թեև հարկ է վճարել Հորդային, սակայն պահպանել է հին ռուսական ճարտարապետության մինչմոնղոլական շրջանի յուրահատուկ հուշարձաններ և հին ռուսական քաղաքներից միակն էր, որ 11-12-րդ դարերում խուսափեց անկումից և բաժանումից։
Մեծ Նովգորոդի բնակչությունը 219 925 մարդ է (2013, 85-րդ տեղը Ռուսաստանում), որը կազմում է մարզի բնակչության մոտ 1/3-ը, մակերեսը՝ 90,08 կմ²։


== Ծանոթագրություններ ==


== Արտաքին հղումներ ==
Քաղաքի պաշտոնական կայքը
Անվճար տեղեկատվություն զբոսաշրջիկների համար
«Նովգորոդի 1150-ամյակ»-ի պաշտոնական կայքը
Նովգորոդի հնէաբանությունը
Վիրտուալ շրջայց Նովգորոդի Կրեմլով
Մեծ Նովգորոդ՝ հնագույն ճարտարապետական հուշարձաններ Archived 2012-06-24 at the Wayback Machine.
Մեծ Նովգորոդի զինանշանի պատմությունը
Նովգորոդի հողի գեղարվեստական մշակույթի պետական թանգարան Archived 2015-02-11 at the Wayback Machine.
Ջոյս Էյկեն

Ջոյս Էյկեն, (անգլ.՝ Joyce Aiken, 1931, ԱՄՆ), ամերիկացի արվեստաբան ֆեմինիստ, նկարիչ և մանկավարժ։ Էյկենը 20 տարի դասավանդել է Ֆրեզնոյի Կալիֆոռնիական պետական համալսարանում և աջակցել իր ուսանողներին բացել ֆեմինիստական արվեստի պատկերասրահ։ Սա օգնեց, որ Ֆրեզնոն իր հաստատուն տեղը զբաղեցնի Միացյալ Նահանգների ֆեմինիստական արվեստի շարժման քարտեզի վրա։ Մինչև վերջերս նա Ֆրեզնոյի քաղաքային խորհրդի արվեստի բաժնի նախագահն էր։


== Կյանք և աշխատանք ==
Էյկենը իր թե՛ բակալավրի և թե՛ մագիստոսի աստիճանը ստացել է Ֆրեզնոյի Կալիֆոռնիական պետական համալսարանում։ 1973 թվականին Էյկենը սկսել է ֆեմինիստական արվեստ դասավանդել նույն համալսարանում, ստանձնելով գործընկերոջ՝ նկարիչ Ջուդի Չիկագոյի գործը, որը դասընթացը սկսել էր 1970 թվականին։ Դասավանդել է մինչև իր թոշակի անցնելը՝ 1992 թվականը։ 1974 թվականին նրա ուսանողները Ֆրեզնոյում հիմնադրեցին «Gallery 25» անվամբ այլընտրանքային պատկերասրահը կանանց համար։ Պատկերասրահը Էյկենի դասընթացի հետ մեկտեղ, օգնեց Ֆրեզնոն դարձնելու ֆեմինիստական արվեստի կենտրոն և շարունակում է մնալ Միացյալ Նահանգների ամենաերկար գործող պատկերասրահներից մեկը։ 1978 թվականին էյկենը ընտրվում է «Կանանց արվեստի կոալիցիայի» նախագահ և իր պաշտոնավարման ընթացքում մեկ տարով տեղափոխվում Վաշինգտոն։ Կազմակերպությունը ակտիվորեն պաշտպանում էր կին արվեստագետների իրավունքները։  Նրա ծավալած գործունեությունը կոալիցիայում բերեց նրան, որ «Ms.» ամսագիրը նրան ներառի իր 80-ականների 80 կանանց ցանկում։
1986 թվականին նա Ֆրեզնոյի արվեստի և գիտության մետրոպոլիտեն թանգարանում կազմակերպեց մեկ տարի տևողությամբ ցուցահանդես՝ նվիրված Կալիֆոռնիայի 1945-1965 թվականներին ստեղծագործած կին նկարիչներին։ Ցուցահանդեսը իր տեսակի մեջ առաջինն էր Միացյալ Նահանգներում։ 2004 թվականին նա Ֆրեզնոյի արվեստի թանգարանին առընթեր գործող կազմակերպության՝ «100-ի խորհրդի» համանախագահն էր, որը յուրաքանչյուր տարի մեկ նկարչուհու համար ցուցահանդես էր կազմակերպում։ Նույն 2004-ին նա ընտրվեց նաև Ֆրեզնոյի քաղաքային խորհրդի արվեստի բաժնի նախագահ before retiring in 2010.։


== Հավաքածուներ և ցուցադրություններ ==
Խճանկար-նստարաններ Ֆրեզնոյի Ֆուլտոն մոլում, Կալիֆոռնիա


== Ցուցահանդեսներ ==
Էյկենի մի շարք ցուցահանդեսներից են

2010 - խմբային ցուցադրություն «Այժմ՝ 39» Խաղաղօվկիանոսյան դիզայնի կենտրոն պատկերասրահում, Լոս Անջելես, Կալիֆոռնիա.
2012 - երկու նկարչի ցուցահանդես «Տեսնելով դրա միջով և դրանով տեսնելը» Օկոպոլիս պատկերասրահ Օքլենդ, Կալիֆոռնիա.


== Հրատարակված գործեր ==
Ջին Ռեյ Լորիի հետ համահեղինակած գրքեր

«Ստեղծելով Մարմնի ծածկոցներ», Նյու Յորք (1974). 0-442-24698-6
«Ձեռագործ գորգեր գործնականորեն ամեն ինչի համար» (1971). 0-385-07681-9
«Միանգամայն պայուսակի գիրք» Նյու Յորք (1977). 0-8008-7793-4


== Ծանոթագրություններ ==


== Արտաքին հղումներ ==
Ջոյս էյկենը Ֆրեզնոյի արվեստի կայքէջում
Ուչպիլի

Ուչպիլի (ռուս.՝ Учпили, բաշկիրերեն՝ Өсбүлә), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 441 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գբարպոլու երկրամաս

Գբարպոլու երկրամաս (անգլ.՝ Gbarpolu County)՝ երկրամասի կարգավիճակ ունեցող վարչական միավոր Լիբերիայի Հանրապետության հյուսիսում։ Ունի 9,685 կմ² տարածք և 83,758 բնակչություն (2008 թ.)։


== Շրջանները ==
Երկրամասը ներառւմ է 6 շրջաններ։

Բելլեհ շրջան
Բոկոմու շրջան
Բոպոլու շրջան
Գբարմա շրջան
Գունվոլաիլա շրջան
Կոնգբա շրջան


== Հղումներ ==
Place name codes
Աննա Վինտուր

Աննա Վինտուր (անգլ.՝ Anna Wintour, նոյեմբերի 3, 1949(1949-11-03)[…], Համփսթեդ, Մեծ Լոնդոն, Միացյալ Թագավորություն), ամերիկյան Vogue ամսագրի գլխավոր խմբագիրը 1988 թվականից։ 2013 թվականին դարձավ Vogue-ի հրատարակչի՝ Condé Nast-ի գեղարվեստական ղեկավարը։ Աննա Վինտուրը դարձել է շատ կարևոր կերպար նորաձևության աշխարհում և խրախուսվել է իր՝ նորաձևության տենդենցների հանդեպ ունեցած տեսանկյան ու երիտասարդ դիզայներներին աջակցություն ցուցաբերելու համար։ Իր պահանջկոտ բնավորության շնորհիվ նա ձեռք է բերել իր "Nuclear Wintour" մականունը՝ ծաղրելով մի ավելի լուրջ երևույթ՝ nuclear winter։


== Ընտանիք ==
Աննա Վինտուրը Չարլզ Վինտուրի ավագ դուստրն է, ով եղել է Լոնդոնի Evening Standard-ի խմբագիրը։ Հայրը օգնում էր նրան խորհուրդներով, թե ինչպես է պետք թերթ խմբագրել, որը առնչվի տվյալ ժամանակաշրջանի երիտասարդության հետ։ Աուդրի Սլոութրը՝ Աննայի խորթ մայրը, ամսագրի հեղինակ էր։ Բացի Աննայից, ընտանիքում կար ևս չորս երեխա։ Նրա մեծ եղբայրը՝ Ջերալդը, մահացել է ավտոպատահարի արդյունքում։ Նրա կրտսեր եղբայրներից մեկը՝ Պատրիկը, ևս լրագրող է, իսկ Ջեյմս և Նորա Վինտուրները աշխատում են Լոնդոնի տեղական ինքնակառավարման մարմնում։


== Վաղ կյանք ==
Աննա Վինտուրը սկսեց հետաքրքրվել նորաձևությամբ, երբ դեռ դեռահաս էր։ Լրագրողի կարիերան նորաձևության ոլորտում սկսեց երկու բրիտանական ամսագրերում։ Այնուհետև, Աննան տեղափոխվեց Ամերիկայի Միացյալ Նահանգներ։


== Ծանոթագրություններ ==


== Արտաքին հղումներ ==
Vogue, Anna Wintour
Մեջիբոժ

Մեջիբոժ (ուկրաիներեն՝ Меджибіж), քաղաքատիպ ավան Ուկրաինայի Խմելնիցկիի մարզի Լետիչևի շրջանում։ Հիմնադրվել է 1146 թվականին։
2001 թվականի տվյալներով Մեջիբոժ քաղաքատիպ ավանում բնակվում էր 1 731 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սիքստոս III (Հռոմի պապ)

Սիքստոս III (լատ.՝ Sixtus PP.III, մոտ 390, Հռոմ, Հռոմեական կայսրություն - օգոստոսի 19, 440, Հռոմ, Արևմտյան Հռոմեական կայսրություն)՝ Հռոմի Պապ 432 թվականի հուլիսի 31-ից մինչև 440 թվականի օգոստոսի 19-ը։ Կաթոլիկ եկեղեցու Սուրբ։


== Կենսագրություն ==
Նախքան Հռոմի Պապ ընտրվելը Սիքստոսը հռոմեական հոգևորականության առաջատար ֆիգուր էր և գրագրություն ուներ Օգոստինոս Երանելու հետ։ Նրա գահակալությունը կաթոլիկ եկեղեցու կողմից բնութագրվում էր նեստորական և պելագիական վիճաբանություններով։ Նրա գլխավոր խնդիրներից էր նաև Կյուրեղ Ալեքսանդրացուն և Կոստանդնուպոլսի պատրիարք Նեստորին հաշտեցնելը։ 

Երրորդ Տիեզերական ժողովում նեստորականներին հաղթելու պատվին (անձամբ մասնակցել է դրա աշխատանքին) վերակառուցել է Հռոմի Սանտա Մարիա Մաջորեի բազիլիկան՝ այն նվիրելով Աստվածամորը։ Հռոմի Պապ Սիքստոսը նաև մի շարք տաճարներ է կառուցել (Սանտա Սաբինա բազիլիկը՝ Ավենտինյան բլրի վրա, Սուրբ Լորենցոյի եկեղեցին, բապտիստերիաներ (կնքատներ)՝ Լաթերանյան տաճարին կից)։ Հռոմի Պապ Սիքստոսը նաև ութ թղթերի հեղինակ է։
Սիքստոսը մահացել է 440 թվականի օգոստոսի 19-ին և թաղվել Սուրբ Լորենցոյի եկեղեցում։ Նրա անունը հիշատակվում է օգոստոսի 19-ին։ Ըստ նրա մահվան առթիվ կազմված վկայաբանության՝ «Օգոստոսի 19-ին Հռոմում՝ Սուրբ Լորենցոյի Վիա Տիբուրտինայում, վախճանվել Է Սուրբ Սիքստոս 3-րդ պապը, ով իր ձեռքն էր վերցրել Անտիոքի և Ալեքսանդրիայի պատրիարքարանների միջև առկա տարաձայնությունների լուծումը և Աստծո ժողովրդին է նվիրել Սանտա Մարիա Մաջորեի բազիլիկան՝ Էսկվիլինյան բլրի վրա»։


== Գրականություն ==
Ковальский Я. Период II. Под опекой Римской империи // Папы и папство.
«Сикст»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Duchesne, Liber Pontificalis, I (Paris, 1886), 126-27, 232-37;
John N.D. Kelly, Gran Dizionario Illustrato dei Papi, Casale Monferrato (AL), Edizioni Piemme S.p.A., 1989, ISBN 88-384-1326-6
Giovanni Sicari, Reliquie Insigni e "Corpi Santi" a Roma, 1998, collana Monografie Romane a cura dell'Alma Roma.
Claudio Rendina, I Papi. Storia e segreti, Roma, Newton & Compton, 1983.
Գրասսլենդս ազգային պարկ

Գրասսլենդս ազգային պարկ (անգլ.՝ Grasslands National Park, ֆր.՝ Parc national des Prairies) ազգային զբոսայգի Կանադայում։ Տեղակայված է Սասկաչևան նահանգի Վալ Մարի գյուղի մոտ։ Կանադայի 44 ազգային պարկերից մեկն է (երկուսը Սասկաչևանում են)։ Հյուսիսից սահմանակից է ամերիկյան Մոնտանա նահանգին և հարում է միջազգային սահմանին։
Այգին հիմնադրվել է 1981 թվականինին։ Մինչ այդ նահանգի միակ ազգային պարկը եղել է Արքայազն Ալբերտ ազգային պարկը։


== Աշխարհագրություն ==
Գրասսլենդս ազգային պարկը Գրասսլենդս մարգագետնի բնական տարածքն է։ Պարկը գտնվում է Վայրի բնության համաշխարհային հիմնադրամի կողմից պահպանվող էկոհամակարգում, որն ընդգրկում է հարավային Սասկաչևանը, հարավային Ալբերտան և ԱՄՆ-ի հյուսիսային Մեծ Հարթավայրերը։ Եզակի լանդշաֆտը և կիսաչոր կլիման բարենպաստ են մի քանի բույսերի և կենդանիների համար։ Այգում հայտնաբերված հազվագյուտ և վտանգված կենդանական աշխարհի մեջ ընդգրկված են բիզոններ, այծքաղներ, եղեստուկի ցախաքլորներ, բվեճներ, շագանակագույն արջեր, ամերիկյան դաշտաղվեսներ և այլն։
Պարկը բաժանված է երկու մասի՝ արևմտյան և արևելյան։ Արևմտյան հատվածը տարածվում է Ֆրենչման գետի հովտով։ Հալչող սառցաբեկորներից այստեղ առաջացել են ինքնատիպ ջրանցքներ։ Արևելյան հատվածն իրենից ներկայացնում է քարքարոտ տարածք։ Դա «անհասանելի է եղել» սառցաբեկորների համար, և էրոզիայի արդյունքում, որը տևել է 60 հզ․ տարի, կարելի է հետևել այնպիսի երկրաբանական կազմավորումների ինչպիսիք են Bearpaw, Eastend, Whitemud, Frenchman և Ravenscrag։


== Պատմություն ==
Մարդիկ այստեղ ապրել են ավելի քանի 10000 տարի։ Պարկի տարածքում հայտնաբերվել են նրանց հետքերը՝ հնդկացիների մնացորդներ և աղեղների ծայրեր։ Հիմնականում ցեղերը հետևել են բիզոնների հոտին։
1876 թվականին այստեղ իր հետևորդների հետ թաքնվել է Նստած Ցուլը Լիթլ Բիգհորնի ճակատամարտից հետո։
1880-ականներին վերջին եվրոպացիները շարժվեցին դեպի արևմուտք, բիզոնները լքեցին տեղանքը, իսկ նրանց հետ նաև՝ հնդկացիները։ 1908 թվականին տեղի արքայական հողերը տրվեցին ագարակատերերին։ Ընդարձակ «ռանչոները», որոնք կային այստեղ նաև նախկինում, բաժանվեցին փոքր ագարակների և ցանկապատվեցին։


=== Պարկի ստեղծում ===
1950-ականներին առաջարկություն եղավ ստեղծել ազգային պարկ։ 1963 թվականի հոկտեմբերին Սասկաչևանի համայնքը պնդեց դա։ 1975 թվականին Կանադայի կառավարության և նահանգի միջև կնքվեց հուշագիր։ Ըստ դրա ստեղծվեց անկախ համայնքային հանձնաժողով, որի նպատակն էր որոշել կազմակերպության ճժանդակության աստիճանը այս շրջանում։ Հանձնաժողովը հաստատեց այգու ստեղծման գաղափարը։
1981 թվականի հունիսի 19-ին Կանադան և Սասկաչևանը ստորագրեցին այգու ստեղծման համաձայնագիրը։ Դրանից հետո Կանադայի Պարկ գործակալությունը Ֆրենչման հետի շրջանում գնեց երկու ռանչո՝ 140 կմ քառ․ մակերեսով։ Տարածքների հետագա ձեռքբերումներին խանգարեց տարածքի նավթի և գազի հետազոտությունը։ Մի շարք ոչ կառավարական կազմակերպությունների օգնությամբ 1988 թվականին նոր համաձայնագիր հաստատվեց տեղական և ֆեդերատիվ կառավարությունների միջև, որից հետո շարունակվեց այգու ընդլայնումը։ Որոշում ընդունվեց պարկը դարձնել երկու մաս՝ ընդհանուր 900 կմ քառ․ տարածքով։ Ներկայումս այգու հողերի 55%-ը գնված է։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
«Grasslands National Park» (անգլերեն)։ Парки Канады։ Արխիվացված է օրիգինալից 2012-04-22-ին։ Վերցված է 2010-04-02
Գագիկ Ստամբոլցյան

Գագիկ Գրիգորի Ստամբոլցյան (հունիսի 18, 1957(1957-06-18), Երևան, Հայկական ԽՍՀ, ԽՍՀՄ), հայ պլաստիկ վիրաբույժ։ ՀՀ առողջապահության նախարար (1997-1998)։ Ռուսաստանի բնական գիտությունների ակադեմիայի անդամ (1999)։


== Կենսագրություն ==
Գագիկ Ստամբոլցյանը ծնվել է Երևանում։ 1980 թվականին ավարտել է Երևանի պետական բժշկական ինստիտուտը, 1981 թվականին՝ Երևանի շտապ օգնության թիվ 1 հիվանդանոցի ինտերնատուրան, 1983-1985
թվականներին կլինիկական օրդինատուրան անցել է Մոսկվայի Վիրաբուժության համամիութենական գիտական կենտրոնի Ընդհանուր վիրաբուժության բաժանմունքում։ 1980-1983 թվականներին եղել է Երրորդ կլինիկական հիվանդանոցի ընդհանուր վիրաբույժ, 1985-1990 թվականներին՝ Վիրաբուժության համամիութենական գիտական կենտրոնի վիրաբույժ։ 1990-1991 թվականներին վերապատրաստվել է Յեյլի համալսարանում։
1991-1994 թվականներին աշխատել է Միքայելյան վիրաբուժության ինստիտուտում բաժնի վարիչ, պլաստիկ վիրաբուժության կենտրոնի ղեկավար, 1994-1997 թվականներին` «Էրեբունի» բժշկական կենտրոնի բաժնի վարիչ։ 1997-1998 թվականներին եղել է ՀՀ առողջապահության նախարար։ 1998-2000 թվականներին եղել է Երևանի վերականգնողական վիրաբուժության կենտրոնի տնօրեն, 2000-2003 թվականներին` «Սուրբ Ներսես Մեծ» բժշկական համալիրի գործադիր տնօրեն։ 2003 թվականի մայիսի 25-ից դեկտեմբերի 3-ը եղել է ՀՀ Ազգային Ժողովի պատգամավոր, բնապահպանության, առողջապահության, սոցիալական հարցերով մշտական հանձնաժողովի նախագահի տեղակալ։ 2003-2012 թվականներին եղել է «Քանաքեռ-Զեյթուն» բժշկական կենտրոնի տնօրեն։ 2012 թվականին հիմնադրել և ղեկավարում է «Ավանգարդ Մեդ» բժշկական կենտրոնը։ 2013 թվականին կազմակերպել և ղեկավարել է «Պլաստիկ վիրաբուժության տեխնոլոգիական ինովացիաների 4-րդ միջազգային կոնգրեսը»։


== Անդամակցություն ==
Հայաստանի պլաստիկ ռեկոնստրուկտիվ և Էսթետիկ վիրաբույժների ասոցիացիայի անդամ (AAPRAS)
Եվրոպայի պլաստիկ ռեկոնստրուկտիվ և Էսթետիկ վիրաբույժների միության անդամ (ESPRAS)
Պլաստիկ ռեկոնստրուկտիվ և Էսթետիկ վիրաբուժության միջազգային կոնֆեդերացիայի անդամ (IPRAS)
Պլաստիկ ռեգեներատիվ վիրաբուժության միջազգային միության անդամ (ISPRES)
Պլաստիկ էսթետիկ վիրաբուժության եվրոպական ասոցիացիայի անդամ (EAES)
Ռուսաստանի բնական գիտությունների ակադեմիայի անդամ (1999)


== Պարգևներ ==
ԵրՊԲՀ ոսկե մեդալ
Ֆրիտյոֆ Նանսենի մեդալ


== Ծանոթագրություններ ==
Չերգուշկա

Չերգուշկա (ռուս.՝ Чергушка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Սեմա գետի ձախ ափով՝ 33 կմ հեռավորության վրա։ Գետի երկարությունը 23 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010100312115100006947
Հիդրոլոգիական ուսումնասիրությունների կոդը -  115100694
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ատիգ

Ատիգ (ռուս.՝ Атиг), քաղաքատիպ ավան Ռուսաստանի Սվերդլովսկի մարզի Նիժնեսերգինսկի շրջանի կազմում։
Բնակչությունը 2010 թվականին գրանցված տվյալներով կազմում էր 3663 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արգանդա դել Ռեյ

Արգանդա դել Ռեյ (իսպ.՝ Arganda del Rey), քաղաք և մունիցիպալիտետ Իսպանիայում, մտնում է Մադրիդ նահանգի մեջ, ինչպես նաև Մադրիդ ինքնավար մարզի մեջ։ Մունիցիպալիտետը գտնվում է Կուենկա–դել–Հենարես շրջանում։ Տարածքը 79,7 կմ² է։ Բնակչությունը 53135 մարդ (2010 թվականի տվյալներով)։ Քաղաքը պրովինցիայի վարչական շրջանից հեռու է 22 կմ։


== Արտաքին հղումներ ==
Ayuntamiento de Arganda
Agrupación de Voluntarios de Protección Civil de Arganda del Rey
Arganda24 Diario Digital de Arganda Archived 2019-05-22 at the Wayback Machine.
Consejo Regulador de Vinos de Madrid(չաշխատող հղում)
Museo del Ferrocarril - Centro de iniciativas Ferroviarias Vapor-Madrid
Crítica sobre la vivienda en Arganda del rey Archived 2007-09-28 at the Wayback Machine.
Asociación Cultural Carpetana Archived 2011-11-01 at the Wayback Machine.
La Quincena - periódico con información local
Փայտի տեքստուրա

Փայտի տեքստուրա, փայտի մակերևույթի նախշը, կախված է ծառի տեսակից և կտրվածքի ուղղությունից։
Փայտի տեքստուրան բնութագրվում է փայտի կառուցվածքի տեսանելի տարրերի համակցմամբ, տարեկան շերտերի կազմությամբ և լայնությամբ, ծուծաճառագայթների առկայությամբ, մակերևույթի նկատմամբ դրանց ուղղությամբ, փայլով, գունային երանգների տարբերությամբ։ Գեղեցիկ տեքստուրայով անտառանյութերը բարձր են գնահատվում ատաղձագործական շինվածքները, կահույքը, գեղարվեստական և զարդաշինվածքները ձևավորելիս։
Վոեյկովո (այլ կիրառումներ)

Վոեյկովո, կարող է վերաբերել՝

Վոեյկովո - գյուղ Ռուսաստանի Ռյազանի մարզի Միլոսլավսկի շրջանի կազմում։
Վոեյկովո - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Վոեյկովո - գյուղ Ռուսաստանի Տուլայի մարզի Վենյովսկի շրջանի կազմում։
Դևիդ Ջենսեն

Դևիդ Ջենսեն (անգլ.՝ David Janssen, մարտի 27, 1931(1931-03-27), Naponee, Ֆրանկլին շրջան, Նեբրասկա, ԱՄՆ և Նեբրասկա, ԱՄՆ - փետրվարի 13, 1980(1980-02-13), Մալիբու, Լոս Անջելես շրջան, Կալիֆոռնիա, ԱՄՆ և Կալիֆոռնիա, ԱՄՆ), կինոյի և հեռուստատեսության ամերիկացի դերասան։ Ճանաչման է արժանացել «Փախստական» սերիալում դոկտոր Քիմբլի դերի շնորհիվ, որը հեռարձակվել է ամերիկյան հեռուստատեսությամբ 1963-1967 թվականներին։


== Կենսագրություն ==
Դևիդ Հարոլդ Մեյերը ծնվել է 1931 թվականի մարտի 27-ին Նեբրասկա նահանգի Նապոն քաղաքում, բանկիր Հարոլդ Էդվարդ Մեյերի (1906 թվականի մայիսի 12-ին - 1990 թվականի նոյեմբերի 4-ին) իռլանդա-հրեական ընտանիքում։
1935 թվականին ծնողների բաժանվելուց հետո Դևիդը և նրա մայրը տեղափոխվել են Լոս Անջելես (Կալիֆոռնիա)։ Հինգ տարի անց նրա մայրն ամուսնացել է Յուջին Յանսենի հետ (1918 թվականի փետրվարի 18 - 1996 թվականի մարտի 30)։ Դերասանը խորթ հոր անունն օգտագործել է որպես կեղծանուն, երբ սկսել է իր կարիերան շոու բիզնեսում։
Ջենսենը երկու անգամ ամուսնացած է եղել։ Նրա առաջին ամուսնությունը եղել է դիզայներ և ինտերիերի ձևավորող Էլլի Գրեմի հետ, ում հետ ամուսնացել է Լաս Վեգասում 1958 թվականի օգոստոսի 25-ին։ Նրանք բաժանվեցին 1968 թվականին։ 1975 թվականին նա ամուսնացել է դերասանուհի և մոդել Դենի Քրեյնի հետ (ծնվ․՝ 1934 թվականին)։ Ամուսնությունը տևել է մինչև Դևիդի մահը 1980 թվականի փետրվարին սրտի կաթվածից։


== Մրցանակներ և անվանակարգեր ==
Ջենսենը «Ոսկե գլոբուս» մրցանակի դափնեկիր է (1966)։ Դրանից բացի նա երկու անգամ առաջադրվել է այդ մրցանակի 1961 և 1965 թվականներին։ Դերասանը նաև ունի «Էմմիի» երեք անվանակարգ (1964, 1966, 1967)։
1995 թվականին TV Guide-ը Ջենսենին դասել է բոլոր ժամանակների լավագույն 50 աստղերի շարքում՝ 36 համարի ներքո։
Հեռուստատեսային արդյունաբերության ոլորտում ունեցած ներդրման համար Դևիդ Ջենսենն ստացել է աստղ Հոլիվուդի փառքի ծառուղում։


== Ծանոթագրություններ ==